L’Escola Oficial d’Idiomes duplica la seua oferta formativa a Carcaixent
04 de Julio de 2016

Carcaixent

Per al proper curs 2016-2017, l’Escola Oficial d’Idiomes d’Alzira duplicarà la seua oferta formativa a Carcaixent amb la inclusió del primer curs d’anglés del nivell A2 i del primer curs del nivell B2 de la mateixa llengua. Actualment s’estan ja impartint els dos cursos corresponents al nivell B1 d’anglés. Amb l’acord a què han arribat l'Ajuntament de Carcaixent i l’Escola Oficial d’Idiomes, es busca donar una continuïtat als alumnes que vulguen realitzar els estudis oficials d’anglés a Carcaixent i evitar, així, el desplaçament a l’aulari d’Alzira. La ubicació dels nous cursos es mantindrà en les aules del Conservatori Mestre Vert i el període de matrícula seguirà el mateix calendari previst per a l’Escola Oficial d’Idiomes d’Alzira, i començarà l’11 de juliol. Per a més informació relativa al procés d’admissió i al període de matrícula, podeu consultar la pàgina web de l’escola.